钦定古今图书集成/理学汇编/文学典/第059卷 > 黄颇
## 钦定古今图书集成/理学汇编/文学典/第059卷 > 黄颇

按《江西通志》：“黄颇，字无颇，宜春人。韩愈为州刺史，颇
师之，为文章遂大振。与卢肇齐名，素不相下。颇乡试
高等，而肇状元及第。会昌末，颇亦举进士，为监察御
史。有文千篇行于世。”一云“千疑作十。”

按《摭言》：韩愈自潮州量移宜春郡，颇学愈为文，亦振
大名。颇尝观卢肇为碑版，则唾之而去。颇与肇同乡，
颇富而肇贫，同日遵路赴举，郡牧饯颇离亭，肇驻蹇
十里以俟。明年，肇以第一名还袁，因竞渡即席赋诗
云：“向道是龙刚不信，果然夺得锦标归。”